**Ministru kabineta rīkojuma projekta**

**„Par valsts nekustamo īpašumu pārdošanu izsolē”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma (turpmāk – Atsavināšanas likuma) 3. panta otrā daļa, 4. panta pirmā un otrā daļa, 5. panta pirmā daļa un 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Valsts akciju sabiedrība „Valsts nekustamie īpašumi” (turpmāk – VNĪ) 2016. gada 9. decembrī saņēma Satiksmes ministrijas 2016. gada 6. decembra vēstuli Nr. 03-01.3/4165 (VNĪ Reģ.Nr. S/17403), kurā Satiksmes ministrija norāda, ka nekustamie īpašumi, kas ietverti Ministru kabineta rīkojuma projektā „Par valsts nekustamo īpašumu pārdošanu izsolē” (turpmāk –projekts), nav nepieciešami Satiksmes ministrijas kompetencē esošo funkciju izpildei. Proti, valsts akciju sabiedrība „Latvijas gaisa satiksme”[[1]](#footnote-1), kuras lietošanā minētie nekustamie īpašumi nodoti, izvērtējot savai darbībai nepieciešamās valsts zemes teritorijas, ir secinājusi, ka ir zudusi nepieciešamība pēc šiem nekustamajiem īpašumiem. Ievērojot minēto, Satiksmes ministrija norāda, ka nekustamo īpašumu turpmāka saglabāšana Satiksmes ministrijas valdījumā nav lietderīga. Projektā ietverto nekustamo īpašumu raksturojums: 1) nekustamais īpašums „Mākoņi”, Jumurdas pagastā, Ērgļu novadā (kadastra Nr. 7060 003 0180), sastāv no zemes vienības (kadastra apzīmējums 7060 003 0045) 4.4 ha platībā (izpildot kadastrālo uzmērīšanu, zemes kopplatība var tikt precizēta), turpmāk – īpašums „Mākoņi”.  Īpašuma tiesības uz īpašumu „Mākoņi” Madonas rajona tiesas zemesgrāmatu nodaļas Jumurdas pagasta zemesgrāmatas nodalījumā Nr. 100000561392 2016. gada 11. novembrī nostiprinātas valstij Satiksmes ministrijas personā, pamatojoties uz 2016. gada 7. oktobra nostiprinājuma lūgumu nekustamā īpašuma atdalīšanai. Īpašums „Mākoņi” atdalīts no nekustamā īpašuma „Ezerlīči”, Jumurdas pagastā, Ērgļu novadā (kadastra Nr. 7060 003 0044), kas 1998. gada 21. maijā ierakstīts Jumurdas pagasta zemesgrāmatas nodalījumā Nr. 148 uz valsts vārda Satiksmes ministrijas personā, pamatojoties uz Satiksmes ministrijas 1997. gada 26. novembra uzziņu par valstij piekrītošo zemes gabalu (turpmāk – īpašums „Ezerlīči”). Saskaņā ar informāciju no Nekustamā īpašuma valsts kadastra informācijas sistēmas (turpmāk – kadastra informācijas sistēma) īpašuma „Mākoņi” aktuālā kadastrālā vērtība uz 2017. gada 1. janvāri bija 3080 *euro*. Īpašuma „Mākoņi” (zemes vienības) lietošanas mērķis: lidlauku apbūve (kods 1102). Saskaņā ar ierakstiem zemesgrāmatas nodalījumā uz īpašumu „Mākoņi” atzīmes veidā reģistrēts apgrūtinājums: Vestienas aizsargājamo ainavu apvidus, ainavu aizsardzības zonas teritorija – 4.4 ha. Arī saskaņā ar kadastra informācijas sistēmā pieejamo aktuālo informāciju minētajam īpašumam noteikts apgrūtinājums: aizsargājamo ainavu apvidus, ainavu aizsardzības zonas teritorija 4.4 ha platībā. Aizsargājamo ainavu apvidus ir īpaši aizsargājamā dabas teritorija likuma „Par īpaši aizsargājamām dabas teritorijām” izpratnē. Nekustamā īpašuma ieguvējam ir saistošs aizsargājamo teritoriju normatīvais regulējums, tajā skaitā minētais likums un Ministru kabineta 2010. gada 16. marta noteikumi Nr.264 “Īpaši aizsargājamo dabas teritoriju vispārējie aizsardzības un izmantošanas noteikumi”. Vienlaikus norādāms, ka aizsargājamo ainavu apvidus statuss, ja šī teritorija (nekustamais īpašums) neatrodas dabas rezervāta, stingrā režīma, dabas lieguma un regulējamā režīma zonās, nav šķērslis valsts nekustamā īpašuma atsavināšanai likuma „Par īpaši aizsargājamām dabas teritorijām” 33. panta otrās daļas izpratnē.  2) nekustamais īpašums „Zemītes”, Jumurdas pagastā, Ērgļu novadā (kadastra Nr. 7060 003 0183), sastāv no zemes vienības (kadastra apzīmējums 7060 003 0046) 2.2 ha platībā (izpildot kadastrālo uzmērīšanu, zemes kopplatība var tikt precizēta), turpmāk – īpašums „Zemītes”. Īpašuma tiesības uz īpašumu „Zemītes” Madonas rajona tiesas zemesgrāmatu nodaļas Jumurdas pagasta zemesgrāmatas nodalījumā Nr. 100000561350 2016. gada 10. novembrī nostiprinātas valstij Satiksmes ministrijas personā, pamatojoties uz 2016. gada 7. oktobra nostiprinājuma lūgumu nekustamā īpašuma atdalīšanai. Īpašums „Zemītes” atdalīts no īpašuma „Ezerlīči”. Saskaņā ar informāciju no kadastra informācijas sistēmas īpašuma „Zemītes” aktuālā kadastrālā vērtība uz 2017. gada 1. janvāri bija 1540 *euro*. Īpašuma (zemes vienības) lietošanas mērķis: lidlauku apbūve (kods 1102). Saskaņā ar ierakstiem zemesgrāmatas nodalījumā uz īpašumu „Zemītes” atzīmes veidā reģistrēts apgrūtinājums: Vestienas aizsargājamo ainavu apvidus, ainavu aizsardzības zonas teritorija – 2.2 ha. Arī saskaņā ar kadastra informācijas sistēmā pieejamo aktuālo informāciju minētajam īpašumam noteikts apgrūtinājums: aizsargājamo ainavu apvidus, ainavu aizsardzības zonas teritorija 2.2 ha platībā. Aizsargājamo ainavu apvidus ir īpaši aizsargājamā dabas teritorija likuma „Par īpaši aizsargājamām dabas teritorijām” izpratnē. Nekustamā īpašuma ieguvējam ir saistošs īpaši aizsargājamo dabas teritoriju normatīvais regulējums, tajā skaitā minētais likums un Ministru kabineta 2010. gada 16. marta noteikumi Nr.264 “Īpaši aizsargājamo dabas teritoriju vispārējie aizsardzības un izmantošanas noteikumi”. Vienlaikus norādāms, ka aizsargājamo ainavu apvidus statuss, ja šī teritorija (nekustamais īpašums) neatrodas dabas rezervāta, stingrā režīma, dabas lieguma un regulējamā režīma zonās, nav šķērslis valsts nekustamā īpašuma atsavināšanai likuma „Par īpaši aizsargājamām dabas teritorijām” 33. panta otrās daļas izpratnē.  Īpašums „Mākoņi” un īpašums „Zemītes” (turpmāk kopā saukti – nekustamie īpašumi) ir neapbūvēti zemes gabali, piekļūšana kuriem ir nodrošināta pa asfaltētu ceļu.  Saskaņā ar Atsavināšanas likuma 4. panta pirmās daļas pirmo teikumu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Valsts nekustamā īpašuma vienotas pārvaldīšanas un apsaimniekošanas koncepcijā (apstiprināta ar Ministru kabineta 2006. gada 9. maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” (prot. Nr.25 35.§)) paredzēta nekustamo īpašumu, kurus nav lietderīgi saglabāt valsts īpašumā, virzīšana atsavināšanai. VNĪ rīcībā nav informācijas, ka nekustamie īpašumi būtu nepieciešami citām valsts iestādēm to funkciju nodrošināšanai. Atbilstoši Atsavināšanas likuma 3. panta otrajai daļai un 9. panta pirmajai daļai publiskas personas mantas atsavināšanas pamatveids ir mantas pārdošana izsolē, ko organizē VNĪ. Ievērojot minēto, VNĪ Īpašumu izvērtēšanas komisija 2016. gada 29.decembra sēdē nolēma nekustamos īpašumus virzīt atsavināšanai, lietderības apsvērumu dēļ nemainot nekustamo īpašumu valdītāju (prot.Nr. IZKP-16/29 5. un 6. punkts). Ņemot vērā minēto, sagatavots projekts, kas paredz atļaut nekustamos īpašumus pārdot izsolē. Projekta 3. punkts paredz Satiksmes ministrijas pienākumu nodot pircējam iegādāto nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu. Minētais 30 dienu termiņš noteikts pēc līdzības ar Atsavināšanas likuma 36. panta pirmajā daļā paredzēto 30 dienu termiņu, kura laikā nekustamā īpašuma nosolītājam ir jāparaksta pirkuma līgums, par atskaites punktu ņemot izsoles rezultātu apstiprināšanas dienu. Atsavinot minētos nekustamos īpašumus, jāievēro likuma „Par zemes privatizāciju lauku apvidos” 28. pants, kas nosaka subjektus, kas var iegūt īpašumā zemi lauku apvidos. Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Jebkurš tiesību subjekts – fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu |  Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Ievērojot Ministru kabineta 2011. gada 1. februāra noteikumu Nr.109 „Kārtība, kādā atsavināma publiskās personas manta” 12. punktā noteikto, valsts iestādēm ir tiesības pieprasīt nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu.  |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ar projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.) Vienlaikus norādāms, ka projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ) un Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Projektu VNĪ īstenos par saviem līdzekļiem. Nekustamo īpašumu atsavināšanā iegūtos līdzekļus pēc atsavināšanas izdevumu segšanas VNĪ ieskaitīs valsts pamatbudžeta ieņēmumu kontā atbilstoši Atsavināšanas likuma 47. pantā un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37. punktā noteiktajam. Pašreiz nav iespējams noteikt summu, kas tiks ieskaitīta valsts budžetā, ņemot vērā, ka nekustamo īpašumu atsavināšana (tajā skaitā to nosacītās cenas noteikšana) tiks organizēta, kad Ministru kabinets būs izskatījis projektu un tas būs stājies spēkā. Minētā summa būs atkarīga no nekustamo īpašumu tirgus vērtības to vērtēšanas dienā. Atsavināšanas izdevumu apmērs tiks noteikts Ministru kabineta noteiktajā kārtībā. |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

Oga 67024922

Inga.Oga@vni.lv

1. Valsts akciju sabiedrība „Latvijas gaisa satiksme” īpašnieks ir Latvijas Republika, tās kapitāla daļu turētājs – Satiksmes ministrija. [↑](#footnote-ref-1)